Document ID: 32007D0683

KOMISSION PÄÄTÖS,
tehty 18 päivänä lokakuuta 2007,
suunnitelman hyväksymisestä klassisen sikaruton hävittämiseksi luonnonvaraisista sioista eräillä Unkarin alueilla
(tiedoksiannettu numerolla K(2007) 5053)
(Ainoastaan unkarinkielinen teksti on todistusvoimainen)
(2007/683/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (1) ja erityisesti sen 16 artiklan 1 kohdan toisen alakohdan,
sekä katsoo seuraavaa:
(1)
Direktiivissä 2001/89/EY säädetään yhteisön vähimmäistoimista klassisen sikaruton torjumiseksi.
(2)
Tammikuussa 2007 Unkarin luonnonvaraisten sikojen populaatiossa todettiin klassista sikaruttoa.
(3)
Epidemiologisen tilanteen vuoksi Unkari toimitti 24 päivänä huhtikuuta 2007 komissiolle direktiivin 2001/89/EY mukaisesti suunnitelman klassisen sikaruton hävittämiseksi luonnonvaraisista sioista Unkarin alueella, jossa tautia esiintyy.
(4)
Komissio edellytti suunnitelman muuttamista. Unkari toimitti muutetun suunnitelman 11 päivänä heinäkuuta 2007. Muutettu suunnitelma on direktiivin 2001/89/EY mukainen ja se olisi näin ollen hyväksyttävä.
(5)
Avoimuuden vuoksi tässä päätöksessä on asianmukaista ilmoittaa Unkarin maantieteelliset alueet, joilla hävittämissuunnitelma pannaan täytäntöön.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään Unkarin 11 päivänä heinäkuuta 2007 esittämä suunnitelma klassisen sikaruton hävittämiseksi luonnonvaraisista sioista liitteessä tarkoitetuilla alueilla.
2 artikla
Unkarin on saatettava voimaan 1 artiklassa tarkoitetun suunnitelman täytäntöönpanemiseksi tarvittavat lait, asetukset ja hallinnolliset määräykset.
3 artikla
Tämä päätös on osoitettu Unkarin tasavallalle.
Tehty Brysselissä 18 päivänä lokakuuta 2007.

Labels: 0
18
20
6